**PRIAMA A NEPRIAMA ÚMERNOSŤ**

**1) Rozhodnite, ktorý z príkladov je priama alebo nepriama úmernosť:**

a/ čas letu a rýchlosť bez zmeny dráhy

b/ dĺžka obdĺžnika a šírka obdĺžnika bez zmeny obsahu obdĺžnika

c/ počet kusov čokolád a suma, ktorú sme za ne zaplatili

d/ počet robotníkov a počet súčiastok, ktoré vyrobia za jednu zmenu

e/ čas jazdy v autobuse a prejdená vzdialenosť

f/ počet výhercov a výherná čiastka bez zmeny spoločnej sumy jackpotu

g/ počet robotníkov a čas potrebný na vykonanie určitej práce

h/ rýchlosť auta a vzdialenosť, ktorú prejde za určitý nemenný čas

i/ pracovný výkon zamestnanca a jeho mzda

j/ spotreba benzínu a prejdená vzdialenosť

k/ množstvo pritekajúcej vody do bazéna a čas naplnenia bazénu

l/ počet zošitov a zaplatená suma

m/ rýchlosť auta a uplynutý čas bez zmeny vzdialenosti

n/ množstvo odtekajúcej vody do bazéna a čas naplnenia bazénu

2) V obchodnom dome sme za 11 zmrzlín zaplatili 5,5 eur. Koľko zaplatíme za 19 zmrzlín?

3) 26 cestujúci prítomní v jednom vlakovom vozni zaplatili za cestu 10 eur. Koľko eur zaplatí 39 cestujúcich vo vlaku?

4) Dvaja pracovníci vyložia vagón tovaru za 3 hodiny. Za aký čas vyložia vagón štyria pracovníci?

5) 500 g salámy stojí 4,2 eura. Koľko zaplatíme za 0,75 kg salámy?

6) Pri prestavbe bytu stavia murár za tri štvrtiny hodiny tri pätiny múru. Koľko času potrebuje na postavenie dvoch múrov?

7) Zo 100 kg obilia sa namelie 74 kg múky. Koľko kilogramov obilia je potrebné zomlieť, aby sme získali 100 kg múky?

8) Šesť kombajnov zožne obilie za 30 dní. Keby sa zvýšil počet kombajnov o tri a spoločne by žali obilie, koľko dní by trvala žatva?

9) Janko a Juraj zrýľovali záhradu za 6 dní. Koľko by im to trvalo, keby im pomohol Mišo?

10) Terénne auto prejde s 15 litrami 100 km. Koľko kilometrov prejde so 40 litrami?

11) Otec prešiel na svojom bicykli za 1,8 hodiny 54 km. Ako dlho ešte pôjde, ak má prejsť posledných 16 km?

12) V mäsiarstve stáli tri štvrtiny mäsa 7 eur. Koľko eur stáli 2 kg mäsa?

13) Obkladač obložil kúpeľňu za 20 hodín. Koľko by trvalo obkladanie tej istej kúpeľne, keby obkladali 5 obkladači?

14) Na plavárni používajú na naplnenie bazéna 3 prítoky s rovnakým výkonom a bazén naplnia za 5 hodín. O koľko hodín menej by sa napúšťal bazén, ak by pridali ešte dva prítoky s takým istým výkonom?

15) Pokladníčka vybrala za vstup do plavárne za 118 osôb 33 eur. Kapacita plavárne je 190 osôb. Koľko vyberie, ak plaváreň bude úplne obsadená?

16) Zuzana s Aničkou natierali cez prázdniny plot u starej mamy. Trvalo im to 9 dní. Keby im pomohla sesternica Lenka, koľko času by strávili natieraním plota u starej mamy?

17) V starom dome s kúrením na uhlie a drevo sa spotrebuje 0,6 ton uhlia za 75 dní. Koľko ton uhlia sa spotrebuje pri tomto vykurovaní za 100 dní?

18) V hotelovom bazéne vypúšťa správca bazéna vodu 2 rovnakými odtokmi za 6 hodín. Koľko času by ušetril pri vypúšťaní bazéna, keby sa voda vypúšťala ešte štyrmi odtokmi naviac s tým istým prietokom?